sagorsarker/bangla-wikipedia huggingface dataset:
পূর্ব গৌরীপুর ইউনিয়ন

পূর্ব গৌরিপুর ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।
বালাগঞ্জ উপজেলা সদর হতে “জিরো” পয়েন্ট হয়ে চাঁনপুর সিলেট রাস্থায় ১০কি.মি. দূরত্বে ইউনিয়ন পরিষদ ভবনের অবস্থান৷ নদীপথে: বালাগঞ্জ উপজেলা সদর হতে ফেঞ্চুগঞ্জ উপজেলা পর্যন্ত কুশিয়ারা নদীপথে প্রায় ১৬কি.মি.। নদী পথে প্রায় ১০ কি.মি. দূরত্বে ইউনিয়ন পরিষদ ভবনের অবস্থান৷
ইউনিয়ন পরিষদের ভবন কায়েস্থঘাট গ্রামে, ৪ নং ওয়ার্ডে পূর্ব গৌরিপুর উচ্চ বিদ্যালয়ের পাশে অবস্থিত। ইউনিয়ন পরিষদ হইতে দক্ষিণ দিকে স্বাস্থ্য কমপ্লেক্স অবস্থিত। 
ইউনিয়নের কার্যক্রম ১৯৭৫ সাল থেকে শুরু হয়। এই ইউনিয়নের সামন দিয়ে বয়ে গেছে কুশিয়ারা নদী। ১৯৭৪ সালে নতুন ইউনিয়ন পরিষদ ভবন তৈরি হয়। প্রতিষ্ঠাকালে শুধু গৌরীপুর ইউনিয়ন নামে ছিলো। পরবর্তিতে গৌরীপুর ইউনিয়নকে ২টি ইউনিয়নে ভাগ করা হয় ১। পশ্চিম গৌরীপুর ইউনিয়ন। ২। পূর্ব গৌরীপুর ইউনিয়ন।
ইউনিয়ন পরিষদ এর বর্তমান চেয়ারম্যান এম,মুজিবুর রহমান (২০২২)।
√সাবেক জনপ্রিয় চেয়ারম্যান 
১। আব্দুল মতিন।(বি,এন,পি)
২। মাওলানা তরিকুল ইসলাম। (বাংলাদেশ জামায়াতে ইসলামী)
৩। এডবোকেট মখলু মিয়া( বাংলাদেশ আওয়ামীলীগ)
আয়তনঃ ৪৬৮৬ একর। মোট জনসংখ্যা: ১৯,০০০ জন।
গ্রামের সংখ্যা: ১৩ টি।
১। মৈশাষী
২।হামিদপুর
৩।সাদেকপুর
৪।রোকনপুর
৫।চকদৌলতপুর
৬।মধুরাই
৭। কোনা মধুরাই
৮।কায়েস্তঘাট
৯।কান্দিগাঁও
১০।মুসলিমাবাদ
১১।আমজুর
১২। হাঁড়িয়ারগাঁও
১৩। নূতন সুনামপুর
শিক্ষার হারঃ- ৯৫%
প্রতিষ্ঠান সংখ্যা
শিক্ষা প্রতিষ্ঠান সমূহ
১। পূর্ব গৌরীপুর উচ্চ বিদ্যালয়।
২।মুসলিমাবাদ আদর্শ উচ্চ বিদ্যালয়।
৩। অষ্টগ্রাম উচ্চ বিদ্যালয়।
৪। হযরত ওমর (রাঃ) একাডেমি। 
৫। মুসলিমাবাদ হাফিজিয়া আলিম মাদ্রাসা। 
৬।কায়েস্তঘাট দারুছুন্নাহ মাদ্রাসা
৭।নতুন সুনামপুর মাদ্রাসা।
রঙ ক্ষেত্র

রঙ ক্ষেত্র একটি বিশেষ রীতির বিমূর্ত চিত্রকলা যা প্রথম দেখা যায় ১৯৪০ সাল থেকে ১৯৫০ সালের সময়কালের মধ্যে নিউ ইয়র্ক শহরে। এই ধরনের চিত্রকলা ইউরোপের আধুনিক শিল্পকলা দ্বারা প্রভাবিত ছিল এবং যেহেতু এই ধারার পরিচর্যাকারী স্মরণীয় অনেক শিল্পীরা বিমূর্ত ধারার চিত্রকলার শীর্ষস্থানীয় শিল্পী ছিলেন, তাই এই ধারার চিত্রের সাথে বিমূর্ত প্রকাশবাদ চিত্রকলার অনেক মিল খুঁজে পাওয়া যায়। মূলত রঙ ক্ষেত্র চিত্রকলার এমন একটি মাধ্যম যেখানে বড় সমতল পৃষ্ঠের উপর এক একটি রঙ পরস্পর মিলে গেলেও তাদের নিজেদের স্বতন্ত্রতা বজায় রাখে এবং সম্পূর্ণ ক্যানভাস জুড়ে একটি নিশ্ছিদ্র সমতল চিত্রের জন্ম দেয়। এই ধরনের চিত্র অঙ্কনে অংগভংগি এবং তুলির আঁচড় এর চাইতে আকৃতি এবং কৌশলের দিকে বেশি প্রাধান্য দেয়া হয়। এই ধরনের চিত্রে রঙ কোনো উদ্দেশ্য বা বিষয়কে তুলে ধরতে নয় বরং রঙ নিজেই চিত্রের মূল বিষয় হয়ে উঠে। 
ষাটের দশকের শেষার্ধে এবং সত্তর দশকের দিকে ব্রিটেন, কানাডা, ওয়াশিংটন ডি. সি. আমেরিকার পশ্চিম উপকূলে রঙ ক্ষেত্র চিত্রশিল্পীদের আবির্ভাব ঘটে। তারা রঙ ক্ষেত্র চিত্রকলায় স্ট্রাইপ, টার্গেট বা ক্ষুদ্র গোলাকার বৃত্ত, সরল জ্যামিতিক আকৃতি এবং ল্যান্ডস্কেপ ও প্রকৃতিকে ফুটিয়ে তোলে। 
দ্বিতীয় বিশ্বযুদ্ধের পর আমেরিকায় অ্যাবস্ট্রাক্ট এক্সপ্রেশনিজম বা বিমূর্ত প্রকাশবাদ ধারা গড়ে ওঠার পর চিত্রকলার আকর্ষণের মূল কেন্দ্রবিন্দু ধিরে ধিরে প্যারিস থেকে নিউ ইয়র্ক এ চলে আসে। পঞ্চাশের দশকের শেষে এবং ষাটের দশকের শুরুতে ক্লিমেন্ট গ্রিনবার্গ চিত্র সমালোচকদের মধ্যে প্রথম ছিলেন যিনি বিমূর্ত প্রকাশবাদী চিত্রকলায় যে সকল দ্বন্দ্ব ছিল তা দূর করার পরামর্শ দেন। তবে এই বিষয়ে বিমূর্ত চিত্রকলার আরেক দিকপাল হ্যারোল্ড রোসেনবার্গ ভিন্ন মতামত প্রকাশ করে "আমেরিকান অ্যাকশন পেইন্টারস" শীর্ষক একটি প্রবন্ধ লিখেন যা ১৯৫২ সালের ডিসেম্বরে আর্টনিউজে প্রকাশিত হয়। লেখাটিতে তিনি অ্যাকশন পেইন্টিং এর বিভিন্ন গুণাগুন তুলে ধরেন।
কুড়ারবাজার ইউনিয়ন

কুড়ার বাজার ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
বিয়ানীবাজার উপজেলা সদর থেকে ইউনিয়ন পরিষদের দুরত্ব ৬ কি.মি.। বিয়ানীবাজার হতে বৈরাগী বাজার হয়ে কুড়ার বাজার ইউনিয়ন ইউনিয়নের অবস্থান।
আয়তন– ১৬.৯ বর্গ কিঃ মিঃ। লোকসংখ্যা– ৩৬৯৫৭ জন ("১৮ ফেব্রুয়ারি, ২০১২সালের জন্ম নিবন্ধন অনুযায়ী")।
শিক্ষার হার – ৪৮.৪%। ("২০০১ এর শিক্ষা জরীপ অনুযায়ী")
শিক্ষা প্রতিষ্ঠান
তিলপাড়া ইউনিয়ন

তিলপাড়া ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
বিয়ানীবাজার উপজেলা সদর থেকে ইউনিয়ন পরিষদের দুরত্ব ৮.০০ কি.মি.। তিলপাড়া ইউনিয়ন পরিষদ কার্য্যালয় ইউনিয়নের দাসউরা বাজারে অবস্থিত।
গ্রামের সংখ্যা– ২৪ টি। গ্রাম সমূহের নাম – তিলপাড়া, মাটিজুরা, টুকা, দেবারাই, দেবারাইচক, পিরেরচক, বিবিরাই, নছিরপুর, বিলবাড়ী, কালাইম,
উলুউরী, গোরেরটেকা,    সানেশ্বর, ইনাম, কামারকান্দি, গাংকুল,  ভুরছিয়া, দক্ষিণ দাসউরা, চান্দলা, দাসউরা,  সদরপুর, দাসউরা রজব।
আয়তন– ৬৬৬৬ একর। লোকসংখ্যা ২০৩৬৩ জন।
শিক্ষার হার – ৫২%। "(২০০১ এর শিক্ষা জরীপ অনুযায়ী)"
শিক্ষা প্রতিষ্ঠান
বর্তমান চেয়ারম্যান- মোঃ মাহবুবুর রহমান
চরখাই ইউনিয়ন

চারখাই ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
সিলেট সদর হইতে ইউনিয়ন পরিষদের দূরত্ব ৩৩ কিলোমিটার। উপজেলা সদরের দূরত্ব ১৯ কিলো মিটার। চারখাই ইউনিয়ন পরিষদের পূর্বদিকে ৮ কিলোমিটার দূরে জকিগঞ্জ উপজেলার ১নং বারহাল ইউনিয়ন পরিষদ অবস্থিত। পশ্চিম দিকে ৮কিলোমিটার দূরে ১নং আলীনগর ইউনিয়ন পরিষদ অবস্থিত। উত্তর দিকে ৭ কিলোমিটার দূবে ৩নং দুবাগ ইউনিয়ন পরিষদ। দক্ষিণ দিকে কানাইঘাট উপজেলার সাথ সীমানা র্নিধারণী সুরমা নদী। বিয়ানীবাজার,জকিগঞ্জ, কানাইঘাট, গোলাপগঞ্জ উপজেলার কেন্দ্রস্থলে অবস্থিত।
গ্রামের সংখ্যাঃ ৪২টি।
১. আদিনাবাদ কোনা ২. আদিনাবাদ ঢেলাখানি ৩. আদিনবাদ খাপন ৪. আদিনবাদ ইসবখানি ৫. আদিনাবাদ শেখপাড়া ৬. আদিনাবাদ মধুরচক ৭. আদিনাবাদ রহমতখানি ৮. আদিনাবাদ মোকামবাড়ি ৯. আদিনাবাদ তাজখানি ১০. আদিনাবাদ ছাদেক খানী ১১. আদিনাবাদ সুন্দরখানি ১২. জালালনগর ১৩. জালালনগর মুন্সিরচক ১৪. জালালনগর সৈয়দ কুতবা ১৫. জালালনগর দাহাল ১৬. জালালনগর পরগ্রাম ১৭. কামারগ্রাম ১৮. বিজয় বাড়ি ১৯. নোওয়াখানি ২০.বাগবাড়ি ২১.পল্লীশাসন ২২. দেউলগ্রাম ২৩. পাতন ২৪. কচকট খাঁ ২৫. দত্তগ্রাম ২৬.লাংলাকোনা ২৭.সাচান ২৮. সাচান চক ২৯. বিলুয়া ৩০. গোলাঘাট ৩১.নয়াগ্রাম ৩২.শিকারপুর ৩৩. কাকুরা ৩৪. নাটেশ্বর ৩৫.তরং ৩৬. দক্ষিণ নাটেশ্বর কুমারাইন ৩৭. মান্দারগ্রাম ৩৮.চক্রবানী ৩৯. রমশিদ ৪০.জিড়খাই ৪১.হাজরাপাড়া ৪২.পইলগ্রাম ৪৩. সাফা ৪৪. সাফাচক ৪৫. দক্ষিণ হাজরাপাড়া বরই আইল 
আয়তনঃ ৩,৬৬৬ হেক্টর। জনসংখ্যাঃ- ৪২,৫০০ জন।
শিক্ষার হারঃ ৮০%
শিক্ষা প্রতিষ্ঠান
বর্তমান চেয়ারম্যান— হোসেন মুরাদ চৌধুরী
শেওলা ইউনিয়ন

শেওলা ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
বিয়ানীবাজার উপজেলা থেকে ৫ কি.মি দুরবর্তী শেওলা ইউনিয়ন। কাকরদিয়া-তেরাদল বাজার এবং কাকরদিয়া তেরাদল উচ্চ বিদ্যালয় সংলগ্ন রাস্তার পাশে অবস্থিত।
১৯৬০ ইংরেজি সালে ১৮টি গ্রাম এবং ০৩টি ১১ ওয়ার্ড নিয়ে শেওলা ইউনিয়ন পরিষদ গঠিত হয়। প্রতিষ্ঠাকালীন চেয়ারম্যান রাহিব আলী। কুশিয়ারা নদীর পূর্বে ৩টি গ্রাম এবং পশ্চিমে ০৬টি গ্রাম নিয়ে শেওলা ইউনিয়ন।
ঢেউনগর, দিগলবাক, দত্তগ্রাম, বালিঙ্গা, চারাবই (চুরাবই), শালেশ্বর (হালেউর), কোনাশালেশ্বর (কোনা হালেউর), ঘড়ুয়া, কাকরদিয়া, তেরাদল, আলীপুর, দক্ষিণভাগ।
আয়তন – ১৪.৭০ (বর্গ কিঃ মিঃ)। লোকসংখ্যা – ২৪৫৩৬ জন  (জন্ম নিবন্ধন রেজিষ্টার অনুযায়ী)। নারীঃ ১২৪৫৮, পুরুষঃ ১২০৭৮ জন।
শিক্ষার হার – ৮০%
শিক্ষা প্রতিষ্ঠান
বর্তমান চেয়ারম্যান- মোঃ জহুর উদ্দীন
দুবাগ ইউনিয়ন

দুবাগ ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার ভারতীয় সীমান্ত ঘেঁষা ঐতিহ্যবাহী বৃহত্তম একটি ইউনিয়ন।
বিয়ানী বাজার উপজেলা হতে ৩নং দুবাগ  উইনিয়ন পরিষদের দুরত্ব ১০ কি:মি:। 
এ এলাকার একটি প্রধান বাজার ‘দুবাগ বাজার’ । এ বাজারে দুবাগ ইউনিয়নের মানুষ তথা তৎকালীন ভারতের আসাম রাজ্যের একাংশের মানুষ কেনাকাটা করতো। এ ইউনিয়নের  মানুষ মুক্তিযোদ্ধেও অসামান্য অবদান রেখে গেছেন। ইউনিয়নের সক্রিয় মোট মুক্তিযোদ্ধার সংখ্যা ৬৬জন। এর মধ্যে শহীদ মুক্তিযোদ্ধার সংখ্যা ৪জন। এই ইউনিয়নের পূর্ব পাশ ঘেঁষে ভারত-বাংলাদেশ আন্তর্জাতিক সীমান্তও রয়েছে। সীমান্ত ঘেঁষা ৩টি গ্রাম হলো বৃহত্তর গজুকাটা, বড়গ্রাম ও কোনাগ্রাম (সুতারকান্দি)। এছাড়াও এখানে একটি আন্তর্জাতিক শুল্ক স্থল বন্দরও রয়েছে 'শেওলা-সুতারকান্দি শুল্ক স্থল বন্দর'।
১নং ওয়ার্ড
দক্ষিণ চরিয়া, 
পশ্চিম চরিয়া,
২নং ওয়ার্ড
উত্তর চরিয়া
পাঞ্জিপুরী।
৩নং ওয়ার্ড
খাড়াভরা
মইয়াখালী,
৪নং ওয়ার্ড
গজুকাটা
হাজরাপাড়া
৫নং ওয়ার্ড
গয়ালপুর
কোনাগ্রাম
বড়গ্রাম
৬নং ওয়ার্ড
সিলেটিপাড়া
বাঙ্গালহুদা
৭নং ওয়ার্ড
নয়াদুবাগ
৮নং ওয়ার্ড 
দক্ষিণ দুবাগ
উত্তর দুবাগ
৯নং ওয়ার্ড
মেওয়া
Writer Name & address: (Abul Hasem) 
Bangalhuda, Shadimapur-3175, Beanibazar, Sylhet, Bangladesh.
আয়তনঃ- ১৬ বর্গ কি. মি.। লোকসংখ্যাঃ মোট -২৮,১৬৩ জন। পুরুষ: ১৪,১২০ জন, মহিলা: ১৪,০৪৩ জন। 
শিক্ষার হার- ৬৪%। 
শিক্ষা প্রতিষ্ঠান
বর্তমান চেয়ারম্যান- "জালাল আহমদ
লাউতা ইউনিয়ন

লাউতা ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
বিয়ানীবাজার উপজেলা সদর থেকে ইউনিয়ন পরিষদের দুরত্ব ১২ কি.মি.।
১৯৬২ ইং সালে লাউতা ইউনিয়ন প্রতিষ্ঠা লাভ করে। এখানে উপমহাদেশের অন্যতম দার্শনিক ড: জিসি দেব এর জন্ম ভূমি ছিল। এখানে সিলেট মিউনিসিপাল্টির প্রথম চেয়ারম্যান রায় বাহাদুর দুলাল চন্দ্র দেবের বাড়ী, যাহার প্রাচীন ঐতিহ্য এখনও বিদ্যমান। নানকার বিদ্রোহের নেতা কমরেড অজয় ভট্টাচার্য্যের জন্ম এই লাউতা ইউনিয়নের লাউতা গ্রামে। এদের মধ্যে সাবেক পররাষ্ট্রসচিব সি এম সফি শামি, অর্থ মন্ত্রনালয়ের ডেপুটি ডাইরেক্টার রফিকুল ইসলাম বাদল, প্রথম মহিলা কবি বিষ্ণুপ্রিয়া ভট্টাচার্য্য। এখানে বাংলাদেশের বিখ্যাত জলঢুপি আনারস, কমলা-লেবু, তেজপাতা, ও সুস্বাদু কাঠাল উৎপন্ন হয়, যাহা দেশের প্রত্যন্ত অঞ্চলের চাহিদা মেটায়।
মোট আয়তন  ৪৮০৩ একর (১৯.৪২ বর্গ কি.মি)। মোট জনসংখ্যা ১৭,২৭৪ জন। (পুরুষ ৮৬০৩+ মহিলা ৮৬১১)।(২০০১ সালের আদম শুমারি মোতাবেক)।৩১/১২/২০১১ইং সনে জন্ম নিবন্ধন রেজিষ্টার মতে মোট জনসংখ্যা ২২,৬৯৫ জন। *মোট ভোটার-১২৬২০জন। (পুরুষ ৬০০৮+ মহিলা ৬৬১২)।
শিক্ষার হার - ৪৮%।
শিক্ষা প্রতিষ্ঠান
১. ড. জিসি দেব
২.রায় বাহাদুর দুলাল চন্দ্র দেব
৩.অজয় ভট্টাচার্জ
৪.সি এম সফি সামী 
৫. হাদিস বিশারদ ফখরুদ্দীন আহমদ সাদিক
বর্তমান চেয়ারম্যান- দেলওয়ার হোসেন
লাউতা ইউনিয়নের গ্রামসমূহের নাম ও সংক্ষিপ্ত পরিচিতি
১. হিজলরটুক
২. গজারাই 
৩. গাংপার
৪. ঠিকরপাড়া
৫. ভাওরাটুল
৬. ইসলামপুর
৭. লাউতা
৮. ছপনি
৯. দশপনি
১১.নন্দিরফল
১২. বাউরভাগ
১৩. বারইগ্রাম
১৪. জলডুপ (আনারসের জন্য বিখ্যাত)
১৫. কালাউরা
১৬.পাড়িয়াবহর
১৭. নাওয়ালা
১৮. পাঠুলী
সাঁই ধর্ম তেজ

সাঁই ধর্ম তেজ (সংক্ষেপে সাঁই তেজ হিসাবে অধিক পরিচিত; জন্ম: ১৫ অক্টোবর ১৯৮৬) হচ্ছেন একজন ভারতীয় চলচ্চিত্র অভিনেতা, যিনি মূলত তেলুগু চলচ্চিত্র শিল্পে অভিনয় করে থাকেন।
সাঁই ধর্ম তেজ তার চলচ্চিত্রে অভিষেক ঘটে রেজিনা ক্যাসিন্দ্রার বিপরীতে রবি কুমার চৌধুরী পরিচালিত "পিল্লা নুভভা লেনি জীভিতাম" চলচ্চিত্রের মাধ্যমে।
সাই ধরম তেজ ১৯৮৬ সালের ১৫ অক্টোবর তেলুগু চলচ্চিত্র অভিনেতা-রাজনীতিবিদ চিরঞ্জীবীর ছোট বোন বিজয়া দুর্গার কাছে জন্মগ্রহণ করেন। তেজ চেট্টিনাদ বিদ্যাশ্রম, চেন্নাই এবং নালন্দা স্কুল, হায়দ্রাবাদে তার স্কুলের পড়াশোনা করেন এবং সেন্ট মেরি কলেজ, হায়দ্রাবাদ থেকে স্নাতক সম্পন্ন করেন। 
অভিনেতা রাম চরণ, বরুণ তেজ এবং নীহারিকা কোনিদেলা হলেন তেজের চাচাতো ভাই। তার ছোট ভাই বৈষ্ণব তেজও একজন অভিনেতা। পবন কল্যাণ ও নগেন্দ্র বাবু তার মামা। অভিনেতা অল্লু অর্জুন এবং অল্লু সিরিশ এবং তাদের বাবা অল্লু অরবিন্দ, চিরঞ্জীবীর বিবাহের মাধ্যমে সম্পর্কযুক্ত।
আতাউর রহমান খান (দ্ব্যর্থতা নিরসন)

আতাউর রহমান খান ছিলেন বাংলাদেশের সাবেক প্রধানমন্ত্রী। এছাড়া একই নামে নিম্নের ব্যক্তিবর্গকে নির্দেশ করতে পারেঃ
ঝাং হেং

ঝাং হেং (Chinese: 張衡; জন্ম ৭৮ - মৃত্যু ১৩৯ খ্রিষ্টাব্দ), আগে রোমানীকরণ করে লেখা হতো চ্যাং হেং, ছিলেন হান সম্রাজ্যের সময়কালে ন্যানইয়াং অঞ্চলের হান-চাইনিজ জাতির একজন বহুবিদ্যাবিশারদ। লাউইয়াং এবং চ্যাংগান এর মূল প্রশাসনিক শহরে তিনি বিদ্যালাভ করেন এবং পরবর্তীতে একজন জোতির্বিজ্ঞানী, গণিতবিদ, বিজ্ঞানী, প্রকৌশলী, আবিষ্কারক, ভূ-গোলবিদ, মানচিত্রাঙ্কনবিদ, শিল্পী, কবি, রাজনীতিবিদ এবং সাহিত্য বিশারদ হিসেবে খ্যাতি অর্জন করেন।
ঝাং হেং তার চাকুরীজীবন শুরু করেন নানইয়াং-এ ছোটখাট একটি সরকারী পদে। পরবর্তীতে প্রধান জোতির্বিজ্ঞানী, প্রিফেক্ট অফ দি মেজরস ফর অফিসিয়াল ক্যারেজস্ এবং ইম্পেরিয়াল কোর্টের প্যালেস এটেনডেন্ট হিসেবে দায়িত্ব পালন করেন। ইতিহাস এবং দিনপঞ্জিকা বিষয়ক তার অনমনীয় মনোভাব তাকে বিতর্কিত ব্যক্তিত্বে পরিনত করে যার ফলে তিনি প্রধান ইতিহাসবিদ পদে উন্নীত হতে পারেননি। সম্রাট শুনের শাসনামলে (১২৪-১৪৪ খ্রিঃ) রাজদরবারের ইউনিকদের সাথে তার রাজনৈতিক প্রতিদ্বন্ধিতার ফলে তিনি সিদ্ধান্ত নেন রাজদরবার থেকে অবসর গ্রহণ করে হেবেই অঞ্চলে হেজিয়ান এর প্রশাসক হিসেবে দায়িত্ব পালনের। ১৩৮ খ্রিঃ রাজধানীতে আরেকবার কাজ করবার জন্য ডাক পাবার আগে তিনি অল্প কিছুদিনের জন্য নানইয়াং এ নিজ বাড়িতে বসবাস করেন। এক বছর পর ১৩৯ খ্রিষ্টাব্দে তিনি এখানেই মৃত্যুবরণ করেন।
ঝাং যন্ত্রবিজ্ঞান এবং গিয়ারের উপর তার গভীর জ্ঞান কাজে লাগিয়ে বেশ কিছু জিনিস আবিষ্কার করেন। তিনি মহাকাশ পর্যবেক্ষণে সহায়ক পৃথিবীর প্রথম জল-চালিত আর্মিলারি গোলক (একধরনের মহাকাশের মডেল যা জোতির্বিজ্ঞানের হিসাবে সহায়তা করে) আবিষ্কার করেন , আরেকটি ট্যাঙ্ক (জলাধার) লাগানোর মাধ্যমে ইনফ্লো ওয়াটার ক্লক (জল ঘড়ি) উন্নত করেন, এবং পৃথিবীর প্রথম সিসমোস্কোপ (ভূকম্পমাপক) আবিষ্কার করেন, যা ৫০০ কি.মি (৩০০ মাইল) দূরের ভূমিক্মম্পের দিক নির্দেশ করতে সক্ষম। তিনি পাই এর মান নির্ধারণে পূর্বে ব্যবহৃত চীনা পদ্ধতিকে আরও উন্নত করেন। তার সুবিশাল নক্ষত্র তালিকায় ২৫০০ নক্ষত্রের বর্ণনা লিপিবদ্ধ করার পাশাপাশি তিনি চাঁদ এবং সূর্যের সাথে এর সম্পর্কের ধরন নিয়ে তত্ত্ব প্রদান করেন, বিশেষ করে চাদের গোলক আকৃতি এবং সূর্যের আলোর প্রতিফলনের কারণে তার একপাশে আলো এবং অন্য পাশে অন্ধকার বৈশিষ্ট্য এবং চাঁদ ও সূর্য গ্রহণের বৈশিষ্ট্য নিয়ে তত্ত্ব প্রদান করেন। তার রচিত ফু এবং শি ধরনের কবিতা তার জীবনকালেই বেশ জনপ্রিয়তা অর্জন করে এবং পরবর্তী প্রজন্মের চীনা লেখকেরা তার সাহিত্য নিয়ে গবেষণা করেন। ঝাং তার জ্ঞান এবং সৃষ্টিশীলতার কারণে মরোনত্তর অনেক সম্মোনে ভূষিত হন, বর্তমানকালের অনেক গবেষক জোর্তিবিজ্ঞান সংক্রান্ত ঝাং-এর কাজ গ্রীকো-রোমান জোর্তিবিজ্ঞানী টলেমি’র (৮৬-১৬১ খ্রিঃ) কাজের সাথে তুলনীয় বলে মনে করেন।
১৫ কোর (ভারত)

১৫ কোর হচ্ছে ভারতীয় সেনাবাহিনীর একটি কোর (সেনা ফরমেশন)। এই কোরটি ভারতের কাশ্মীরের শ্রীনগরে অবস্থিত। পাকিস্তান এবং চীনের সঙ্গে যুদ্ধে এই কোরের অনেক সুনাম রয়েছে। এই কোরটিকে "চিনার কোর" হিসেবে ডাকা হয়।
এই কোরটি সর্বপ্রথম প্রথম বিশ্বযুদ্ধ চলাকালীন ১৯১৬ সালে তৈরি করা হয়, ব্রিটিশ ভারতীয় সেনাবাহিনীর নীতিনির্ধারকরা এই কোর বানিয়েছিলেন মিশর এবং ফ্রান্সের সঙ্গে যুদ্ধ করার জন্য। ১৯১৮ সালে এই কোরটির প্রয়োজনীয়তা ফুরিয়ে যায় তাই ঐ বছর এই সেনা ফরমেশনটি ভেঙে দেওয়া হয়। ১৯৪২ সালে দ্বিতীয় বিশ্বযুদ্ধ চলাকালীন বার্মাতে সামরিক অভিযানের জন্য পুনরায় এই কোরটির দরকার পড়ে, তাই আবার কোরটি পুনরায় তৈরি করা হয়। দ্বিতীয় বিশ্বযুদ্ধ শেষ হলে কোরের সৈনিকেরা জাভা এবং সুমাত্রাতে কাজ করেছিলো। ১৯৪৭ সালে পাকিস্তান রাষ্ট্র গঠনের সময় কোরটি করাচীতে ভেঙে দেওয়া হয় এবং ভারতীয় সেনাবাহিনীর একটি নতুন কোর হিসেবে এটি আত্মপ্রকাশ করে সঙ্গে সঙ্গেই, জম্মু ও কাশ্মীর কোর হিসেবে এটি নাম পায়। ১৯৫৫ সালে কোরটির সদর দপ্তর উদামপুরে গঠন করা হয়। ১৯৭২ সালের জুনে এই কোরটিকে অধীনস্থ কমান্ড করার জন্য নতুন একটি অফিস গড়ে তোলা হয় যেটা 'নর্দার্ন কমান্ড' হিসেবে নামকরণ পায়। সঙ্গে সঙ্গেই কোরটির সদর দপ্তর শ্রীনগর-এ স্থানান্তরিত হয়। এই কোরে দুইটি ডিভিশন রয়েছে, এগুলো হলোঃ
মিল্টন খন্দকার

মিল্টন খন্দকার হলেন একজন বাংলাদেশী চলচ্চিত্র গীতিকার, সঙ্গীত পরিচালক এবং চলচ্চিত্র পরিচালক। ২০১২ সালে তিনি "খোদার পরে মা" চলচ্চিত্রে গীত রচনার জন্য শ্রেষ্ঠ গীতিকার বিভাগে জাতীয় চলচ্চিত্র পুরস্কার লাভ করেন।
জাতীয় চলচ্চিত্র পুরস্কার
বরুণ তেজ

কনিডেলা বরুণ তেজ (সংক্ষেপে বরুণ তেজ হিসাবেই সবচেয়ে বেশি পরিচিত; জন্ম: ১৯ জানুয়ারি ১৯৯০) হচ্ছেন একজন ভারতীয় চলচ্চিত্র অভিনেতা, যিনি তার তেলুগু চলচ্চিত্র শিল্পে কাজের জন্য পরিচিত। তার চলচ্চিত্রে অভিষেক ঘটে পূজা হেগড়ের বিপরীতে শ্রীকান্ত আদালা পরিচালিত "মুকুন্ডা" চলচ্চিত্রের মাধ্যমে। তার দ্বিতীয় চলচ্চিত্র "কাঁচে", যা দ্বিতীয় বিশ্বযুদ্ধের উপর নির্মিত প্রথম ভারতীয় চলচ্চিত্র, বরুণ তেজের করা ধূপতি হরিবাবু ভূমিকাটি সমালোচকদের দ্বারা বহুল প্রশংসিত হয়। তিনি স্পেস-থ্রিলার "অন্তরিক্ষাম ৯০০০ কেএমপিএইচ" চলচ্চিত্রে মুখ্য ভূমিকায় অভিনয় করেন।
তেজ তেলুগু চলচ্চিত্র অভিনেতা ও প্রযোজক নাগেন্দ্র বাবুর ছেলে। তিনি অভিনেতা চিরঞ্জীবীর ভাতিজাও।
তিনি ভারতীয় বিদ্যা ভবন, জুবিলী হিলস থেকে তার প্রাথমিক বিদ্যালয়ের পড়াশোনা সম্পন্ন করেন।
পোড়াবাজার রেলওয়ে স্টেশন

পোড়াবাজার রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। পোড়াবাজার রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় পোড়াবাজারে অবস্থিত। স্টেশনটি পোড়াবাজার এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৪৫ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। পোড়াবাজার রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
জাফর সোবহান

জাফর সোবহান একজন বাংলাদেশি সংবাদপত্রের সম্পাদক ও কলাম লেখক। তিনি বাংলাদেশ থেকে প্রকাশিত ইংরেজি দৈনিক ঢাকা ট্রিবিউনের প্রধান সম্পাদক হিসেবে পরিচিত।
সোবহান বর্তমানে "ঢাকা ট্রিবিউনের" প্রধান সম্পাদক হিসেবে দায়িত্ব পালন করছেন। তিনি পূর্বে বাংলাদেশের ইংরেজি দৈনিক "দ্য ডেইলি স্টারের" উপ-সম্পাদক এবং প্রধান "ফোরাম" ২০০৪ থেকে ২০১০ পত্রিকা। তিনি "দ্য গার্ডিয়ান", "দি সানডে গার্ডিয়ান", "টাইম" এবং "আউটলুক পত্রিকার" একজন কলাম লেখক ছিলেন। ২০০৫ সালে, তিনি ইয়ং গ্লোবাল লিডার হিসাবে বিশ্ব অর্থনৈতিক ফোরামে পরিচিতি পান এবং ২০০৯ সালে ইয়েল ওয়ার্ল্ড ফেলো ছিলেন। 
জাফর অর্থনীতিবিদ ও মুক্তিযোদ্ধা রেহমান সোবহান ও ব্যারিস্টার সালমা সোবহানের পুত্র। তিনি মার্কিন যুক্তরাষ্ট্রের পোমোনা কলেজ এবং কানাডা ব্রিটিশ কলাম্বিয়া বিশ্ববিদ্যালয়ে অধ্যয়ন করেন। তিনি ম্যানহাটানের কর্পোরেট অ্যাটর্নি এবং নিউইয়র্ক সিটি পাবলিক স্কুলে শিক্ষকতা পেশায় কাজ করেছেন।
বোফর্ট সাগর

এই সমুদ্রটি চরমভাবাপন্ন জলবায়ু এলাকায় অবস্থিত, যা বছরের বেশিরভাগ সময় বরফে ঢাকা থাকে। পূর্বে, আগস্ট-সেপ্টেম্বর মাসে উপকূলে কাছাকাছি চওড়া একটি সংকীর্ণ পথ শুধুমাত্র খোলা থাকত, কিন্তু সম্প্রতি আর্কটিক অঞ্চলে জলবায়ু পরিবর্তনের কারণে গ্রীষ্মকালের শেষ দিকে বরফ মুক্ত এলাকা ব্যাপকভাবে বৃদ্ধি পেয়েছে। সমুদ্রতীর প্রায় ৩০,০০০ বছর আগে জনবহুল ছিল দাবি যে মূলত অস্বীকার করা হয়েছে (নিচে দেখুন); বর্তমান জনসংখ্যার ঘনত্ব খুব কম। সমুদ্রের অভ্যন্তরে সমুদ্রের অভ্যন্তরে সমুদ্রের অভ্যন্তরে সমুদ্রের পেট্রোলিয়াম ও প্রাকৃতিক গ্যাসের উল্লেখযোগ্য সম্পদ রয়েছে। তারা 1950 এবং 1980 এর দশকের মাঝামাঝি সময়ে আবিষ্কৃত হয়েছিল এবং 1980 এর দশকের পর থেকে এই অঞ্চলে তাদের অনুসন্ধান প্রধান মানব ক্রিয়াকলাপ হয়ে উঠেছিল। মাছধরা এবং তিমি এবং সীল শিকারের ঐতিহ্যগত পেশা শুধুমাত্র স্থানীয়ভাবে অনুশীলন করা হয়, এবং কোন বাণিজ্যিক তাত্পর্য নেই। ফলস্বরূপ, সমুদ্রটি বেলুগা ভেলের বৃহত্তম উপনিবেশগুলির মধ্যে একটি হোস্ট করে এবং ওভারফিশিংয়ের কোন চিহ্ন নেই। তার জলের মধ্যে overfishing প্রতিরোধ, মার্কিন আগস্ট 200 9 সালে সাবধানতা বাণিজ্যিক বাণিজ্যিক মৎস্য ব্যবস্থাপনা পরিকল্পনা গৃহীত। এপ্রিল ২011-এ কানাডীয় সরকার বৃহত্তর মহাসাগর ব্যবস্থাপনা পরিকল্পনা বিকাশের প্রথম পদক্ষেপ হিসাবে ইনউইউয়ালুইটের সাথে বোঝার একটি স্মারক স্বাক্ষর করেছে। কানাডীয় সরকার অক্টোবরে ২014 সালে ঘোষিত হয়েছিল যে, বোফর্ট সাগরে কোন নতুন বাণিজ্যিক মৎস্য পদার্থ বিবেচনা করা হবে না যতক্ষণ না গবেষণাটি টেকসই স্টক দেখানো হয় যা প্রথম ইনভুইয়ালুইটে সরবরাহ করা হবে। 
কানাডীয় সরকার বোফর্ট সাগরে আমুন্ডসেনের প্যারি উপদ্বীপে একটি সামুদ্রিক সুরক্ষিত এলাকা (এমপিএ) হিসাবে একটি নতুন ব্লক স্থাপন করেছে। ইনভিয়ালুইট সম্প্রদায়ের প্রজাতি এবং রীতিনীতি রক্ষা করার জন্য এলাকাটি সুরক্ষিত করা হয়।
মাথিউরা ইউনিয়ন

মাথিউরা ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
বিয়ানীবাজার উপজেলা সদর হতে ইউনিয়ন পরিষদের দুরত্ব ৪.৫০কি:মি:।
ইউনিয়নটি বর্তমান তিলপারা ইউনিয়নের সাথে সংযুক্ত ছিল। পরবর্তীতে জনসাধারনের দাবীর প্রেক্ষিতে প্রথম অবস্থায় ৭ নং উত্তর তিলপারা ইউনিয়ন হিসাবে সরকারী ভাবে ঘোষণা করা হয়। পরবর্তীতে আবারো পরবর্তীতে জনসাধারনের দাবীর প্রেক্ষিতে ইউনিয়নের নামকরণ হয় ইউনিয়ন।
দুধবকশী, পুরুষপাল, ছবিলপুর,  পশ্চিমপার, শেখলাল, রায়বাসী, সুতারকান্দি, পূর্বপার, লাসাইতলা, উত্তরপার, দোয়াখা, খলাগ্রাম, মিনারাই, কান্দিগ্রাম, আরেংগাবাদ, নালবহর, বেজগ্রাম, চক।
আয়তন- ১৪.৮২ বর্গ কি:মি:গ। লোকসংখ্যা: ১৫.২৯৪ জন।
শিক্ষার হার: ৫৩% "(২০০১ সালের আদমশুমারী অনুসারে)"
শিক্ষা প্রতিষ্ঠান
দোয়াখা সাহেব - হজরত শাহজালাল রঃ এর সঙ্গী ছিলেন।
বর্তমান চেয়ারম্যান- "মোহাম্মদ সিহাব উদ্দিন"
হাজী এ.কে. খান কলেজ

হাজী এ.কে.খাঁন কলেজ হলো একটি ভারতের পশ্চিমবঙ্গে অবস্থিত কল্যাণী বিশ্ববিদ্যালয়ের অধীনস্থ মহাবিদ্যালয়। যেটি ২০০৮ সালে প্রতিষ্ঠিত হয়। প্রতিষ্ঠা করেন হরিহরপাড়া স্থানীয় হাজী এ.কে.খাঁন এবং বিল পাশ, মূল ভূমিকায় ছিলেন শ্রী মদন সরকার মহাশয়।
মুহাম্মাদ মোহাইমিনুল ইসলাম

রিয়ার এডমিরাল মুহাম্মাদ মোহাইমিনুল ইসলাম (১১ সেপ্টেম্বর ১৯৪১ - ১৪ জুলাই ২০২০) ছিলেন বাংলাদেশ নৌবাহিনীর প্রধান। তিনি ৫ জুন ১৯৯১ থেকে ৩ জুন ১৯৯৫ সাল পর্যন্ত নৌবাহিনী প্রধান হিসেবে দায়িত্ব পালন করেন।
মোহাইমিনুল ১৯৪১ সালের ১১ সেপ্টেম্বর জন্মগ্রহণ করেন। তিনি ১৯৫৯ সালে তৎকালীন পাকিস্তান নেভাল একাডেমিতে অফিসার ক্যাডেট হিসেবে যোগ দেন এবং ১৯৬৩ সালের ১ ডিসেম্বর কমিশন লাভ করেন। ১৯৭১ সালে বাংলাদেশে স্বাধীন হওয়ার পর তিনি বাংলাদেশ নৌবাহিনীতে যোগ দেন এবং পেশাগত জীবনে বিএন ফ্লিট, চট্টগ্রাম নৌ অঞ্চল, কমান্ডার সুপারিন্টেনডেন্ট ডকইয়ার্ড এবং নৌ প্রশাসনিক কর্তৃপক্ষে বিভিন্ন দায়িত্ব পালন করেন। এছাড়া তিনি যুক্তরাষ্ট্রের নেভাল কমান্ড কলেজ থেকে স্নাতক সম্পন্ন করেন। তিনি নৌবাহিনী সদর দপ্তরের কয়েকটি পরিদপ্তরের পরিচালক ও পরে সহকারী নৌ-প্রধান ছিলেন। তিনি ৫ জুন ১৯৯১ থেকে ৩ জুন ১৯৯৫ সাল পর্যন্ত বাংলাদেশ নৌবাহিনীর প্রধান হিসেবে দায়িত্ব পালন করেন।
মোহাইমিনুল ২০২০ সালের ১৪ জুলাই মঙ্গলবার রাতে ঢাকার সম্মিলিত সামরিক হাসপাতালে (সিএমএইচ) চিকিৎসাধীন অবস্থায় মৃত্যুবরণ করেন। এরপূর্বে ১ জুলাই থেকে তিনি করোনাভাইরাসে (কভিড-১৯) আক্রান্ত হয়ে চিকিৎসা নিচ্ছিলেন। এছাড়াও তিনি কিডনিজনিত সমস্যায় ভুগছিলেন।। 
মোহাইমিনুল থাইল্যান্ডের রাজা কর্তৃক ‘নাইট গ্র্যান্ড ক্রস’ উপাধিতে ভূষিত হন।
মুহাম্মাদ মোহাইমিনুল ইসলাম ১৪ জুলাই ২০২০ সালে করোনা ভাইরাসে আক্রান্ত হয়ে এবং কিডনি জটিলতায় ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন।
মোহাম্মাদ নুরুল ইসলাম

রিয়ার অ্যাডমিরাল মোহাম্মদ নুরুল ইসলাম এনসিসি, পিএসসি (বি এন) (অবসরপ্রাপ্ত) ৪ জুন ১৯৯৫ সাল থেকে ৩ জুন ১৯৯৯ সাল পর্যন্ত বাংলাদেশ নৌবাহিনীর প্রধান ছিলেন।
ওম্যান অব দ্য ইয়ার

ওম্যান অব দ্য ইয়ার () হল জর্জ স্টিভেন্স পরিচালিত ১৯৪২ সালের মার্কিন প্রণয়ধর্মী হাস্যরসাত্মক-নাট্য চলচ্চিত্র। এতে শ্রেষ্ঠাংশে অভিনয় করেছেন স্পেন্সার ট্রেসি ও ক্যাথরিন হেপবার্ন। ছবিটি প্রযোজনা করেছেন জোসেফ এল. ম্যাংকাভিৎস এবং চিত্রনাট্য লিখেছেন রিং লার্ডনার জুনিয়র, মাইকেল ক্যানিন ও জন লি মাহিন। ছবিতে "বর্ষসেরা নারী' বিজয়ী একজন আন্তর্জাতিক সম্পর্ক বিষয়ক প্রতিবেদক টেস হার্ডিঙের সাথে ক্রীড়া প্রতিবেদক স্যাম ক্রেইগের পরিচয়, সম্পর্ক, ও বিবাহ এবং তার কাজের প্রতি অঙ্গীকারের ফলে তাদের সম্পর্কে সমস্যার চিত্র তুলে ধরা হয়েছে।
১৫তম একাডেমি পুরস্কারে রিং লার্ডনার জুনিয়র ও মাইকেল ক্যানিন শ্রেষ্ঠ মৌলিক চিত্রনাট্য বিভাগে পুরস্কার অর্জন করেন এবং ক্যাথরিন হেপবার্ন শ্রেষ্ঠ অভিনেত্রী বিভাগে মনোনয়ন লাভ করেন। ১৯৯৯ সালে লাইব্রেরি অব কংগ্রেস ছবিটিকে "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় ফিল্ম রেজিস্ট্রিতে সংরক্ষণের জন্য নির্বাচন করে।
চলচ্চিত্রটি মার্কিন যুক্তরাষ্ট্র ও কানাডায় $১,৯৩৫,০০০ এবং এর বাইরে $৭৭৩,০০০ আয় করে। ফলে মেট্রো-গোল্ডউইন-মেয়ারের $৭৫৩,০০০ আয় হয়।
বেলমুড়ি রেলওয়ে স্টেশন

বেলমুড়ি রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেলমুড়ি রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বেলমুড়ি ভান্ডারহাটি রোড, বাহাদুরপুর এ অবস্থিত। স্টেশনটি বেলমুড়ি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৪৬ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। বেলমুড়ি রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
ধনিয়াখালি হল্ট রেলওয়ে স্টেশন

ধনিয়াখালি হল্ট রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। ধনিয়াখালি হল্ট রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় ধনিয়াখালি রেলওয়ে স্টেশন, চুচুড়া-ধনিয়াখালি রোড, ধনিয়াখালি তে অবস্থিত। স্টেশনটি ধনিয়াখালি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৪৯ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। ধনিয়াখালি হল্ট রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল। এই হল্ট স্টেশনটি ডিসেম্বর, ২০০৩ সালে চালু হয়।
মুহাম্মদ ফরিদ হাবিব

অ্যাডমিরাল মুহাম্মদ ফরিদ হাবিব (জন্ম ১৯৫৯) বাংলাদেশ নৌবাহিনীর প্রধান ছিলেন। তিনি বাংলাদেশ নৌবাহিনীর ইতিহাসে প্রথম চার তারকা অ্যাডমিরাল।
অ্যাডমিরাল মুহাম্মদ ফরিদ হাবিব ১৯৫৯ সালে পূর্ব পাকিস্তানের টাঙ্গাইলের কালিহতি উপজেলার ইছাপুর গ্রামে (বর্তমান বাংলাদেশ) জন্মগ্রহণ করেন। তিনি ছিলেন মোহাম্মদ আলী সরকারের সব চয়ে কম বয়সী উপ-সচিব।
ফরিদ হাবিব ১৯৭৬ সালে নৌবাহিনীতে যোগ দেন। তিনি যুক্তরাজ্যের ডার্টমাউথ ব্রিটানিয়া রয়েল ন্যাভাল কলেজে মিডশিপম্যান হিসাবে বেসিক নৌ প্রশিক্ষণ গ্রহণ করেন। ১ জানুয়ারি ১৯৭৯ সালে প্রশিক্ষণ শেষ বাংলাদেশ নৌবাহিনীর নির্বাহী শাখায় কমিশন করেন।
মুহাম্মদ ফরিদ হাবিব (ভাইস অ্যাডমিরাল) দেশে-বিদেশে বিভিন্ন পেশাদার প্রশিক্ষণ গ্রহণ করেন এবং সব কোর্সে প্রথম শ্রেণী অর্জন করেন। প্রশিক্ষণ সমূহের মধ্যে চীন থেকে মিসাইল এবং মাইনি স্যুইপিং কোর্স, অস্ট্রেলিয়া ও পাকিস্তান থেকে নেভিগেশনের দিকনির্দেশনা। বাংলাদেশ ও নিউপোর্ট রোড আইল্যান্ড নিউইয়র্ক থেকে কমান্ড ও স্টাফ কোর্স অন্তর্ভুক্ত। তিনি ন্যাশনাল ডিফেন্স কোর্স এবং কেপস্টন কোর্স করেন জাতীয় প্রতিরক্ষা কলেজ মিরপুর থেকে। যৌথ ওয়ারফেয়ার কোর্স এবং সাফ সেফটি কোর্স ইউ কে তে থেকে প্রশিক্ষণ গ্রহণ করেন। তিনি জাতীয় বিশ্ববিদ্যালয়ের অধীনে ডিফেন্স স্টাডিজ (এমডিএস) মাস্টার্স অর্জন করেন প্রথম বিভাগে। হাওয়াই মার্কিন যুক্তরাষ্ট্রের ফ্ল্যাগ অফিসার কম্বিন্ড ফোর্স মেরিটাইম কম্পোনেন্ট কমান্ডারস কোর্স গ্রহণ করেন।। জাতীয় জলবিদ্যুৎ কেন্দ্র কমিটির চেয়ারম্যান হিসেবেও দায়িত্ব পালন করেন। ২০ জানুয়ারি ২০১৩ সালে বাংলাদেশ নৌবাহিনীর প্রধান পদে নিযুক্ত হন। ১৭ জানুয়ারি ২০১৬ সালে অ্যাডমিরাল হিসেবে পদন্নোতি পান। ২৭ জানুয়ারি ২০১৬ সালে অবসরে জন গ্রহণ।
গণপ্রজাতন্ত্রী বাংলাদেশের রাষ্ট্রপতির সর্বোচ্চ স্কাউট পুরস্কার 'সিলভার টাইগার' অর্জন করেন। বাংলাদেশ নৌবাহিনীতে অসাধারণ অবদান ও পেশাদারী উৎকর্ষতার জন্য নৌবাহিনী থেকে বিভিন্ন সময় প্রশংসা পান। বাংলাদেশ নৌবাহিনী ও বাংলাদেশ কোস্ট গার্ডের বিভিন্ন ক্ষেত্রে অসামান্য অবদানের জন্য তিনি 'বাংলাদেশ নৌবাহিনী পদক' ও 'বাংলাদেশ কোস্ট গার্ড পদক' অর্জন করেন।
ব্যক্তিগত জীবনে অ্যাডমিরাল মুহাম্মদ ফরিদ হাবিব বিবাহিত (স্ত্রী বেগম হাফিজা হাবিব)। এবং এক ছেলে ও এক মেয়ের জনক।
অল্লু শিরিশ

অল্লু শিরিশ (জন্ম: ৩০ মে ১৯৮৭) হচ্ছেন একজন ভারতীয় চলচ্চিত্র অভিনেতা, যিনি সাধারণত তেলুগু চলচ্চিত্রে শিল্পে কাজ করে থাকেন, পাশাপাশি তিনি কিছু তামিল ও মালয়ালম চলচ্চিত্রেও কাজ করেছেন। অভিনয়ের পাশাপাশি, শিরিশ "সাউথস্কোপ" ম্যাগাজিনের প্রতিষ্ঠাতা ও প্রধান নির্বাহী কর্মকর্তা (সিইও)। তিনি গজনী চলচ্চিত্রের সহ-প্রযোজকও ছিলেন।
শিরিশের অভিষেক চলচ্চিত্র রাধা পরিচালিত সামাজিক-নাট্য চলচ্চিত্র "গৌরাবাম", যা তেলুগু ও তামিল ভাষায় চিত্রায়িত একটি দ্বী-ভাষিক চলচ্চিত্র, এটি প্রকাশ রাজ প্রযোজনা করেছেন। ২০১৪ সালের ১ মে তার অভিনীত দ্বিতীয় চলচ্চিত্র "কোটা জানতা" মুক্তি পায়, যেখানে তিনি রেজিনা ক্যাসান্দ্রার বিপরীতে অভিনয় করেন। তার তৃতীয় চলচ্চিত্র হচ্ছে "শ্রীরাষ্টু সুবামাস্তু", যা একটি পারিবারিক-বিনোদন চলচ্চিত্র। তিনি অভিনেতা মোহনলালের সঙ্গে "১৯৭১ বেয়ন্ড বর্ডারস" চলচ্চিত্রে অভিনয় করেন, যা তার মালয়ালম অভিষেক চলচ্চিত্র, এবং প্রথমবারের মতো তিনি একজন সৈন্য হিসাবে অভিনয় করেন। ২০১৭ সালের ২৮ ডিসেম্বর, তার অভিনীত "ওক্কাকশানাম" চলচ্চিত্র মুক্তি পায়, যা পরিচালনা করেন ভিআই আনান্দ এবং এটিতে অভিনয় করেন সুরভী, সিরাত কাপুর ও শ্রীনিবাস আভাসারালা। এই চলচ্চিত্রটি হচ্ছে একটি সামন্তরাল বসবাস ভিত্তিক বৈজ্ঞানিক-থ্রিলার চলচ্চিত্র।
অল্লু শিরিশ ১৯৮৭ সালের ৩০ মে চেন্নাইয়ে জন্মগ্রহণ করেন। তার বাবা অল্লু অরবিন্দ হচ্ছেন একজন চলচ্চিত্র প্রযোজক। তিনি অভিনেতা অল্লু অর্জুনের ছোট ভাই ও বিখ্যাত অভিনেতা চিরঞ্জীবীর ভাতিজা। তিনি অল্লু রমা লিঙ্গাইয়া-এর দৌহিত্র, যিনি ভারতীয় চলচ্চিত্র অভিনেতা ছিলেন।
শিরিশ তার বাবা অল্লু অরবিন্দ-এর সঙ্গে "গজনী" চলচ্চিত্রে সহ-প্রযোজক হিসাবে কাজ করেন। অল্লু শিরিশ একজন টেলিভিশন ব্যক্তিত্বও, তিনি পুরস্কার অনুষ্ঠানে উপস্থাপনা করেছেন, এর কয়েকটি হচ্ছে, নবদ্বীপ ও রেজিনা ক্যাসান্ড্রার সঙ্গে "১ম ইফা উৎসাবাম পুরস্কার, বিজয় দেবারাকোন্ডার সঙ্গে ৬৪তম ফিল্মফেয়ার পুরস্কার দক্ষিণ এবং লক্ষ্মী মাঁচুর সঙ্গে এস আই আই এম এ পুরস্কার।
শিবাইচণ্ডী রেলওয়ে স্টেশন

শিবাইচণ্ডী রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। শিবাইচণ্ডী রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বৈঁচি-ধনিয়াখালি রোড, রামেশ্বরবাটি, শিবাইচণ্ডীতে অবস্থিত। স্টেশনটি শিবাইচণ্ডী এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৫১ কি.মি. দূরে স্টেশনটি অবস্থিত।
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। শিবাইচণ্ডী রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
সৈয়দ সালাউদ্দিন জাকী

সৈয়দ সালাউদ্দিন জাকী (২৬ আগস্ট ১৯৪৬ - ১৮ সেপ্টেম্বর ২০২৩) ছিলেন বাংলাদেশী চলচ্চিত্র পরিচালক, প্রযোজক এবং কাহিনীকার। তিনি ১৯৮০ সালের চলচ্চিত্র ঘুড্ডি এর কাহিনী লিখে বাংলাদেশ জাতীয় চলচ্চিত্র পুরস্কার শ্রেষ্ঠ সংলাপ রচয়িতার পুরস্কার ও ২০২১ সালে একুশে পদক লাভ করেন।
রুমানা আলী

রুমানা আলী টুসি হলেন বাংলাদেশের একজন রাজনীতিবিদ। তিনি গাজীপুর-৩ আসনের সাবেক সংসদ সদস্য এবং প্রাথমিক ও গণশিক্ষা মন্ত্রণালয়ের সাবেক প্রতিমন্ত্রী। তিনি একাদশ জাতীয় সংসদে ১৪ নং সংরক্ষিত মহিলা আসনে “সংসদ সদস্য” পদে নির্বাচিত হয়েছিলেন।
রুমানা আলী টুসি গাজীপুর -৩ আসনের সাবেক সংসদ সদস্য রহমত আলীর কন্যা। তার পিতা রহমত আলী ১৯৯১ সাল থেকে দশম সংসদ পর্যন্ত গাজীপুর-৩ আসনের আওয়ামী লীগের সংসদ সদস্য ছিলেন।
২০২৪ সালের ৭ জানুয়ারি দ্বাদশ জাতীয় সংসদ নির্বাচনে গাজীপুর -৩ আসনে আওয়ামী লীগ মনোনীত প্রার্থী রুমানা আলী টুসি বিজয়ী হয়েছেন।
রুমানা আলী টুসি রাজধানী ঢাকার নিউমডেল বিশ্ববিদ্যালয় কলেজের ইংরেজি সাহিত্যের শিক্ষিকা।
রঞ্জন গুণতিলেকে

ফ্রেডরিক রঞ্জন মণিলাল ডি সিলভা গুণতিলেকে (; জন্ম: ১৫ আগস্ট, ১৯৫১) কলম্বোয় জন্মগ্রহণকারী প্রথিতযশা ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন রঞ্জন গুণতিলেকে।
১৯৭৩-৭৪ মৌসুম থেকে ১৯৭৯-৮০ মৌসুম পর্যন্ত রঞ্জন গুণতিলেকের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র একদিনের আন্তর্জাতিকে (ওডিআই) অংশগ্রহণের সুযোগ পেয়েছিলেন তিনি। ঐ সময়ে শ্রীলঙ্কা দল আইসিসির স্থায়ী সদস্যের মর্যাদা না পাওয়ায় টেস্ট ক্রিকেটে অংশগ্রহণ করতে পারেননি।
ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপের দ্বিতীয় আসরে শ্রীলঙ্কার পক্ষে খেলার জন্যে মনোনীত হন। ১৬ জুন, ১৯৭৯ তারিখে ম্যানচেস্টারে ভারতের বিপক্ষে ওডিআই অভিষেক ঘটে তার।
সেপ্টেম্বর, ২০১৮ সালে আন্তর্জাতিক ক্রিকেটে কাউন্সিলের (আইসিসি) পূর্ণাঙ্গ সদস্যের মর্যাদা লাভের পূর্বে শ্রীলঙ্কার ৪৯জন সাবেক ক্রিকেটারের অন্যতম হিসেবে শ্রীলঙ্কা ক্রিকেট কর্তৃক সমাদৃত হন।
গজালিয়া ইউনিয়ন, কচুয়া

গজালিয়া ইউনিয়ন বাংলাদেশের খুলনা বিভাগের বাগেরহাট জেলার কচুয়া উপজেলার একটি প্রশাসনিক এলাকা। বলেশ্বর নদীর তীরে গজালিয়া ইউনিয়নটি অবস্থিত। আয়তন-২১.৭২ কি:মি:।
গজালিয়া ইউনিয়ন ৭টি মৌজা নিয়ে গঠিত। এখানে ১২টি গ্রাম রয়েছে:
গজালিয়া ইউনিয়নে ৩টি হাট রয়েছে। গজালিয়ার হাট,মাদারতলা হাট এবং লড়ার হাট। উপজেলা থেকে বাস, টেম্পু, ভ্যান, রিকশায় যোগাযোগ ব্যবস্থা রয়েছে।
প্লাটিনাম জুবিলী জুট মিলস লিমিটেড

প্লাটিনাম জুবিলী জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
বাংলাদেশের দক্ষিণাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৫৫.৮৪ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।
এই মিলে রয়েছে ৫৬০ হেসিয়ান, ৩১৫ সেকিং ও ৮২ সিবিসি লুম এবং গড়ে এর মাসিক উৎপাদন ক্ষমতা ৫৫৪.৫০ মেট্রিক টন হেসিয়ান, ১০৬৯.২৫ মেট্রিক টন সেকিং ও ১৬৫.৫০ মেট্রিক টন সিবিসি লুম।
বিল বেল

উইলিয়াম বিল বেল (; জন্ম: ৫ সেপ্টেম্বর, ১৯৩১ - মৃত্যু: ২৩ জুলাই, ২০০২) ওতাগোর ডুনেডিনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংনৈপুণ্য প্রদর্শন করেছেন ‘বিল’ ডাকনামে পরিচিত বিল বেল।
১৯৪৯-৫০ মৌসুম থেকে ১৯৫৮-৫৯ মৌসুম পর্যন্ত বিল বেলের প্রথম-শ্রেণীর খেলোয়াড়ী জীবন চলমান ছিল। সমগ্র প্রথম-শ্রেণীর খেলোয়াড়ী জীবনে ৩৩টি খেলায় অংশ নিয়ে ৪০.৫২ গড়ে ৪৪ উইকেট এবং ১০.০০ গড়ে ১৭০ রান তুলেছিলেন।
ক্যান্টারবারি ও অকল্যান্ডের পক্ষে ১১ উইকেট পেয়েছিলেন। বলের উপর বেশ নিয়ন্ত্রণ রাখতেন। লেগ স্পিন ও গুগলি বোলার ছিলেন তিনি। লেগ ব্রেক ও গুগলিতে বলকে সুন্দরভাবে বাঁক খাওয়াতেন। পাঁচটিমাত্র প্রথম-শ্রেণীর ক্রিকেটে খেলায় অংশগ্রহণের পরপরই আন্তর্জাতিক ক্রিকেট খেলার সুযোগ ঘটে বিল বেলের।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন। ১ জানুয়ারি, ১৯৫৪ তারিখে কেপটাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ৫ ফেব্রুয়ারি, ১৯৫৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৫৩-৫৪ মৌসুমে নিউজিল্যান্ড দল দক্ষিণ আফ্রিকা গমন করে। নিয়মিত স্পিনার অ্যালেক্স মইরের অনুপস্থিতিতে সফরকারী দলের সদস্যরূপে তাকে অন্তর্ভুক্ত করা হয়। সফরের শুরুতে ইস্টার্ন প্রভিন্সের বিপক্ষে চার উইকেট নিয়ে স্বীয় প্রতিশ্রুতিশীলতার স্বাক্ষর রাখেন বিল বেল। কিন্তু, কেপটাউনের নিউল্যান্ডস ক্রিকেট গ্রাউন্ড ও পোর্ট এলিজাবেথে অনুষ্ঠিত দুই টেস্টে অংশ নিয়ে মাত্র দুই উইকেট দখল করেছিলেন। ফলশ্রুতিতে, তাকে দলের বাইরে অবস্থান করতে হয় ও আর কোন টেস্টে অংশগ্রহণ করতে দেখা যায়নি।
২৩ জুলাই, ২০০২ তারিখে ৭১ বছর বয়সে অকল্যান্ডে বিল বেলের দেহাবসান ঘটে।
জনি বি. গুড

"জনি বি. গুড" () মার্কিন রক এ্যান্ড রোল তারকা শিল্পী চাক বেরি কর্তৃক প্রকাশিত একটি একক গান। এটি চেস রেকর্ডস থেকে মুক্তি পায় ১৯৫৮ সালের মার্চ মাসে। গানটি "বিলবোর্ড" ম্যাগাজিনের "আর এ্যান্ড বি" চার্টে ২ নম্বরে এবং "হট ১০০" চার্টে ৮ নম্বরে পৌঁছে।
জনপ্রিয় সঙ্গীত ধারায় "জনি বি. গুড" কে অন্যতম জনপ্রিয় এবং গুরুত্বপূর্ণ গান হিসেবে ধরা হয়। গানটিকে বলা হয়, "প্রথম রক এ্যান্ড রোল হিট গান, যা রক এ্যান্ড রোল তারকা হওয়ার গৌরব নিয়ে"। এটি অন্য অনেক শিল্পী দ্বারা রেকর্ড করা হয়েছে এবং প্রচুর সম্মাননা পেয়েছে। "রোলিং স্টোন" ম্যাগাজিনের "সর্বকালের ৫০০ সেরা গান" এর তালিকায় ৭ নম্বরে স্থান দেওয়া হয়েছে।
মোল্লাপুর ইউনিয়ন

মোল্লাপুর ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
বিয়ানীবাজার উপজেলা সদর থেকে ইউনিয়ন পরিষদের দুরত্ব -২.০০ কি.মি.। 
লাসাইতলা, মাটিকাটা, নিদনপুর, জলঢুপ পাতন, পাতন উছপাড়া, লামাপাতন, লাল বাউরবাগ, কটুখালীরপার, পাতন বড়পাড়া, আলীপুর, মোল্লাপুর, আব্দুল্লাপুর, চন্দগ্রাম (একাংশ), আষ্ট্রসাঙ্গন, বারইগ্রাম, বাউরভাগ (একংশ), পাতন, কাছাটুল, জলঢুপ মোল্লাপুর। 
আয়তন – ১৮.০০ (বর্গ কিঃ মিঃ)গ)। লোকসংখ্যা – ১৭,২৩০ জনঅন লাইনে জন্ম নিবন্ধন অনুসারে।
শিক্ষার হার – ৭২%। 
শিক্ষা প্রতিষ্ঠান
বর্তমান চেয়ারম্যান- "এম এ অদুদ রোকন"
হারুনর রশিদ

হারুনর রশিদ ( ১৫ মার্চ ১৯৪০- ১ ফেব্রুয়ারি ২০২৪) ছিলেন বাংলাদেশী চলচ্চিত্র পরিচালক এবং লেখক। ১৯৭৬ সালে, "মেঘের অনেক রঙ" চলচ্চিত্রের জন্য তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেন।
রশিদ ১৯৪০ সালের ১৫ মার্চ কুষ্টিয়ায় জন্মগ্রহণ করেন। উঠতি বয়সে ঢাকায় আসেন। পরে চলচ্চিত্র নির্মাণে মনোযোগী হন। তার ঘনিষ্ঠ বন্ধুরা ছিলেন নির্মাতা জহির রায়হান, খান আতাউর রহমান ও সৈয়দ সালাউদ্দিন জাকী। ১৯৬৩ সালে পরিচালক সালাউদ্দিনের সহকারী হিসেবে কর্মজীবন শুরু করেন। পরে বশীর হোসেন, জহির রায়হানের সহকারী পরিচালক হিসেবে কাজ করেছেন। তার পরিচালিত মুক্তিযুদ্ধ ভিত্তিক চলচ্চিত্র ‘মেঘের অনেক রং’ ১৯৭৬ সালে মুক্তি পায়। ওই বছর চলচ্চিত্রটির জন্য শ্রেষ্ঠ পরিচালক হিসেবে জাতীয় চলচ্চিত্র পুরস্কার পান তিনি।
জাতীয় চলচ্চিত্র পুরস্কার
রশিদ ২০২৪ সালের ১ ফেব্রুয়ারি ঢাকায় ৮৩ বছর বয়সে মৃত্যুবরণ করেন।
রাশেদা চৌধুরী

রাশেদা চৌধুরী একজন বাংলাদেশী অভিনেত্রী।
তার অভিনয় জীবন শুরু হয় ১৯৮৪ সালে ‘নতুন মুখের সন্ধানে’ চলচ্চিত্রে সম্পৃক্ততার মধ্য দিয়ে। তিনি প্রথম অভিনয় করেন দারাশিকোর নির্দেশনায় ‘প্রেম কাহিনী’ চলচ্চিত্রে, এতে তিনি কেন্দ্রীয় চরিত্রে অভিনয় করেন। এরপর তিনি চাষী নজরুল ইসলামের ‘বিরহ ব্যথা’ এবং হারুনুর রশীদের ‘ভাগ্যবতী’ চলচ্চিত্রে অভিনয় করেন। এই পর্যন্ত তিনি দুই শতাধিক চলচ্চিত্রে অভিনয় করেছেন।
চলচ্চিত্রের পাশাপাশি তিনি টিভি নাটকেও অভিনয় করেছেন। সালাহ উদ্দিন লাভলুর নির্দেশনায় ‘ভবের হাট’ ধারাবাহিক নাটকে অভিনয়ের মধ্য দিয়ে তিনি টিভিতে অভিনয় শুরু করেন। এরপর বহু নাটকে তিনি অভিনয় করেছেন।
তিনি আল হেলাল চৌধুরীকে বিয়ে করেন। তাদের দুই মেয়ে রয়েছে: শম্পা ও অনন্যা।
মাইক পম্পে

<nowiki> </nowiki>মাইকেল রিচার্ড পম্পেও ( জন্ম ডিসেম্বর ৩০, ১৯৬৩) একজন আমেরিকান রাজনীতিবিদ এবং আইনজীবী যিনি এপ্রিল ২০১৮ সাল থেকে মার্কিন যুক্তরাষ্ট্রের ৭০তম ষ্টেট সেক্রেটারি হিসেবে দায়িত্ব পালন করেন করেছেন। তিনি মার্কিন যুক্তরাষ্ট্রের একজন সাবেক সেনা কর্মকর্তা এবং জানুয়ারী ২০১৭ থেকে এপ্রিল ২০১৮ সাল পর্যন্ত কেন্দ্রীয় গোয়েন্দা সংস্থার পরিচালক ছিলেন ।
২০১১ সাল থেকে ২০১৭ সাল পর্যন্ত পম্পে মার্কিন যুক্তরাষ্ট্রের হাউস অব রিপ্রেজেনটেটিভস এর সদস্য হিসেবে ক্যান্সাসের ৪র্থ কংগ্রেসিয়াল জেলার প্রতিনিধিত্ব করেছিলেন। তিনি রিপাবলিকান ন্যাশনাল কমিটির ক্যান্সাস প্রতিনিধি এবং ইতালিয়ান আমেরিকান কংগ্রেশনাল ডেলিগেশনের একজন সদস্য ছিলেন। পম্পে রিপাবলিকান দলের মধ্যে চা পার্টি আন্দোলনেরও একজন সদস্য । 
২০১৫ সালের মার্চ মাসে প্রেসিডেন্ট ডোনাল্ড ট্রাম্প পম্পেকে অঙ্গরাজ্য সচিব পদে মনোনীত করেন। পম্পিও তার পূর্বসূরি রেক্স টিলারসনের বরখাস্তের পর এই পদে অধিষ্ঠিত হন। ২০১৮ সালের ২৬শে এপ্রিল পম্পে, সিনেট কর্তৃক ৫৭-৪২ ভোটে নির্বাচিত হন এবং একই দিনে শপথ গ্রহণ করেন। 
পম্পে ২০২০ সালে মার্কিন যুক্তরাষ্ট্রের সিনেটে ক্যান্সাস অঙ্গরাজ্যের প্রতিনিধি হিসেবে একজন সম্ভাব্য প্রার্থী ছিলেন। শেষ পর্যন্ত, তিনি ২০২০ সালে নির্বাচনে অংশ নিতে অস্বীকার করলেও, ভবিষ্যতে রাষ্ট্রীয় দফতরের দায়িত্ব নিতে আগ্রহ প্রকাশ করেন।
ফজিলাতুন নেসা (দ্ব্যর্থতা নিরসন)

ফজিলাতুন নেসা নারীদের ক্ষেত্রে বহুল ব্যবহৃত নাম। বাংলাদেশের বেশ কয়েকজন প্রখ্যাত ব্যক্তির নাম এ-নামে। "ফজিলাতুন নেসা" বলতে যাদেরকে বোঝানো হতে পারে;
জিও-ট্যাগিং

জিওট্যাগিং বা জিও-ট্যাগিং, এমন একটা প্রক্রিয়া যার দ্বারা কোন জিওট্যাগ আলোকচিত্র বা ভিডিও, ওয়েবসাইট, এসএমএস বার্তা, কিউ কোড বা আরএসএস ফিড এবং এক ধরনের ভূস্থানিক মেটাডেটা তে ভৌগোলিক সনাক্তকরণ মেটাডাটা যোগ করা হয়। এতে থাকা তথ্য গুলো সাধারণত অক্ষাংশ এবং দ্রাঘিমাংশ সমন্বয় গঠিত, যদিও এর মাধ্যমে দুরত্ব, স্থানের নাম, সহ একটি সময় স্ট্যাম্প যোগ করে।
জিওট্যাগিং ব্যাবহ্যারকারীকে একটি মুঠোফোন বা যন্ত্রের সাহায্যে কোন স্থানের সঠিক তথ্য দিয়ে থাকে। উদাহরণস্বরূপ, কেউ একটি অনুসন্ধান ইঞ্জিনে ব্যবহার করে নির্দীস্ট অক্ষাংশ এবং দ্রাঘিমাংশ সমন্বয় প্রবেশ করে উক্ত অবস্থানের কাছাকাছি নেওয়া ছবিগুলি খুঁজে পেতে পারে। জিওট্যাগিং-সক্ষম তথ্য পরিষেবাদিগুলি ও ওয়েবসাইট গুলি অবস্থান ভিত্তিক তথ্য খুঁজে পেতে সাহায্য করে। জিওট্যাগিং ব্যবহারকারীদের কাছে থাকা ছবি বা অন্যান্য মিডিয়া বা দৃশ্যের প্রকৃত অবস্থান বলতে পারে এবং অন্যান্য মিডিয়া প্ল্যাটফর্মগুলি সেই অবস্থানের উপর ভিত্তি করে তার সাথে সম্পকিত মিডিয়া প্রদর্শন করে।
জিওট্যাগিং সম্পর্কিত শব্দটি জিওকোডিংটি অ-সমন্বয় ভিত্তিক ভৌগোলিক স্থান, যেমন রাস্তার ঠিকানা, এবং সংশ্লিষ্ট ভৌগোলিক সমন্বয় খুঁজে পাওয়ার প্রক্রিয়াটিকে বোঝায়।
সুগাথাদাসা স্টেডিয়াম

সুগাথাদাসা স্টেডিয়াম শ্রীলংকার কলম্বোতে অবস্থিত একটি বহুমুখী স্টেডিয়াম। এটি বর্তমানে ফুটবল, রাগবি এবং অ্যাথলেটিক্সের জন্য ব্যবহৃত হয়। স্টেডিয়ামের ধারণক্ষমতা ২৫,০০০।
কলম্বোর মেয়র (১৯৫৬-৫৭, ১৯৬৩-৬৫), দেশটির প্রথম ক্রীড়া প্রতিমন্ত্রী (১৯৬৬-১৯৭০) এবং জাতীয় অলিম্পিক এবং কমনওয়েলথ গেমস কমিটির চেয়ারম্যান ভি.এ. সুগাথাদাসা প্রাথমিকভাবে স্টেডিয়ামটি নির্মাণের কথা উত্থাপন করেন। ১৬ জানুয়ারি ১৯৫৭ সালে স্টেডিয়ামটির নির্মাণ শুরু হয় এবং ১৬ ডিসেম্বর ১৯৬২ সালে নির্মাণ কাজ সমাপ্ত হয়।
১৯৯১ সালে, ১৯৯১ দক্ষিণ এশীয় গেমসের জন্য মিত্সুইই কোম্পানির দ্বারা এখানে একটি ইনডোর স্টেডিয়ামটি নির্মিত হয়।
সুগাথাদাসা স্টেডিয়ামে ১৯৯১ ও ২০১৬ সালের দক্ষিণ এশীয় গেমস অনুষ্ঠিত হয়। এখানে ২০১০ এএফসি চ্যালেঞ্জ কাপের বেশিরভাগ ম্যাচ খেলা হয়। ২০১০ সালের আইএফএ পুরস্কারের অনুষ্ঠান এখানে অনুষ্ঠিত হয়। ২০১২ সালে স্টেডিয়ামটি এলিট ফুটবল লীগ অব ইন্ডিয়ার মূলঘর ছিল। ২০০২ সালে এখানে এশিয়ান অ্যাথলেটিক্স চ্যাম্পিয়নশিপ আয়োজন করা হয়।
সৈয়দ ফাতেমী আহমেদ রুমি

মেজর জেনারেল সৈয়দ ফাতেমী আহমেদ রুমি বাংলাদেশ সেনাবাহিনীর একজন অবসরপ্রাপ্ত কর্মকর্তা এবং সাবেক মহাপরিচালক স্পেশাল সিকিউরিটি ফোর্স (এসএসএফ)।
সৈয়দ ফাতেমী আহমেদ রুমি (মেজর জেনারেল) রংপুর সেনানিবাসে জেনারেল অফিসার কমান্ডিং (জিওসি) হিসেবে দায়িত্ব পালন করেন। বাংলাদেশ ইনস্টিটিউট অফ ইন্টারন্যাশনাল এন্ড স্ট্র্যাটেজিক স্টাডিজের (বিআইআইএসএস) চেয়ারম্যান নির্বাচিত হন ২০০৯ সালে।
"এই নিবন্ধটি । আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।"
বিশ্ব বই দিবস

বিশ্ব বই দিবস বা বিশ্ব গ্রন্থ দিবস বা বিশ্ব পুস্তক দিবস (এছাড়া বিশ্ব গ্রন্থ ও গ্রন্থস্বত্ব দিবস, বা বইয়ের আন্তর্জাতিক দিবস নামেও পরিচিত) হল পড়া, প্রকাশনা এবং কপিরাইট প্রচারের জন্য জাতিসংঘের শিক্ষা, বৈজ্ঞানিক ও সাংস্কৃতিক সংগঠন (ইউনেস্কো) দ্বারা আয়োজিত একটি বার্ষিক দিবস। ২৩ এপ্রিল ১৯৯৫ সালে ইউনেস্কো প্রথমবারের মত বিশ্ব বই দিবস উপযাপন করে। এরপর থেকে বিশ্বের বিভিন্ন দেশে প্রতিবছর ২৩ এপ্রিল বিশ্ব বই দিবস হিসেবে পালিত হয়ে আসছে। একটি সম্পর্কিত দিবস যুক্তরাজ্য এবং আয়ারল্যান্ডে মার্চ মাসে পালন করা হয়। বিশ্ব বই এবং কপিরাইট দিবস উপলক্ষে, ইউনেস্কো বই শিল্পের প্রধান সেক্টর থেকে নির্বাচিত উপদেষ্টা কমিটির সাথে, এক বছরের একটি জন্য ওয়ার্ল্ড বুক ক্যাপিটাল নির্বাচন করে। প্রতিটি মনোনীত ওয়ার্ল্ড বুক ক্যাপিটাল শহর বই পাঠ,বইয়ের প্রচার এবং প্রচারের জন্য বছরব্যাপী বিভিন্ন অনুষ্ঠান আয়োজন করে । ২০২৪ সালে স্ত্রাসবুরকে ওয়ার্ল্ড বুক ক্যাপিটাল হিসেবে মনোনীত করা হয়েছে।
দিবসের মূল ধারণাটি আসে ভ্যালেন্সীয় লেখক ভিসেন্ত ক্লাভেল আন্দ্রেসের কাছ থেকে। তিনি তাঁর প্রিয় লেখক মিগেল দে থের্ভান্তেসকে সম্মান জানানোর একটি উপায় হিসাবে ধারণাটি দেন। ১৯২৬ সালের ৬ ফেব্রুয়ারি রাজা আলফনসো ত্রয়োদশ স্পেন জুড়ে স্পেনীয় বই দিবস পালনের জন্য একটি রাজকীয় ফরমান জারি করেন। পরে সমগ্র স্পেনে দিবসটি পালন করা শুরু হয়। প্রথমে ৭ অক্টোবর থের্ভান্তেসের জন্মদিনে দিবসটি পালন শুরু হয়, পরে তা তাঁর মৃত্যুদিন ২৩ এপ্রিলে স্থানান্তর করা হয়।
১৯৯৫ সালে ইউনেস্কো সিদ্ধান্ত নেয় যে, বিশ্ব বই এবং কপিরাইট দিবস উদযাপিত হবে ২৩ এপ্রিল, যেহেতু দিনটি ইংরেজ উইলিয়াম শেক্সপিয়ার, পেরুভীয় ইনকা গার্তিলাসো দে লা ভেগা, এবং স্পেনীয় মিগেল দে থের্ভান্তেসসহ আরো বিশিষ্ট লেখকের জন্ম বা মৃত্যুবার্ষিকী। (ঐতিহাসিক ঘটনাক্রমে, শেক্সপীয়ার ও থের্ভান্তেস একই তারিখে মারা যান — ২৩ এপ্রিল ১৬১৬ — কিন্তু একই দিনে নয়, যেহেতু সেই সময় স্পেনে গ্রেগরীয় পঞ্জিকা ব্যবহার করা হত এবং ইংল্যান্ডে জুলীয় পঞ্জিকা ব্যবহার করা হত; শেক্সপীয়ার প্রকৃতপক্ষে থের্ভান্তেসের মৃত্যুর ১০ দিন পরে মারা যান, গ্রেগরীয় পঞ্জিকায় যা ৩ মে)।
স্পেনের কাতালোনিয়াতে, সেন্ট জর্জ দিবস (দিয়াদা দে সান্ত জর্দি, এই ঐতিহাসিক অঞ্চলের সন্ত অনুগ্রাহক) ১৪৩৬ সাল থেকে পালন করা হচ্ছে এবং এতে প্রিয়জন এবং সম্মানিত ব্যক্তিদের মধ্যে উপহার বিনিময়ের প্রথা জড়িত রয়েছে। কাতালোনিয়াতে সেন্ট জর্জ দিবসটি প্রিয়জনকে বই এবং গোলাপ প্রদানের মাধ্যমে উদ্‌যাপন করা হয় এবং এটি কাতালোনীয়দের তাদের অনুগ্রাহক সন্তদের প্রতি সম্মান এবং সংস্কৃতির প্রতি ভালোবাসা প্রদর্শনের একটি সুযোগ।
সুইডেনের দিনটি বার্ডসবোকড্যাগেন "Världsbokdagen" ("বিশ্ব বই দিবস") নামে পরিচিত। সাধারণভাবে এটি ২৩ এপ্রিল উদ্‌যাপন করা হয়, তবে এটি ইস্টারের সাথে সংঘর্ষ এড়াতে ২০০০ এবং ২০১১ সালে তা ১৩ এপ্রিলে নেয়া হয়েছিল।
যুক্তরাজ্য এবং আয়ারল্যান্ডে, বিশ্ব বই দিবসটি হল মার্চ মাসে অনুষ্ঠিত একটি দাতব্য অনুষ্ঠান, যা বার্ষিকভাবে প্রথম বৃহস্পতিবারে অনুষ্ঠিত হয় এবং এ উপলক্ষে বইয়ের বিশেষ সংস্করণ প্রকাশ করা হয়।
বাংলাদেশে বই দিবস উপলক্ষে বিভিন্ন প্রতিষ্ঠানগুলোতে র‍্যালি, পাঠাভ্যাসের গুরুত্ববিষয়ক আলোচনা, দেয়ালপত্রিকা প্রকাশ ও বিতর্ক প্রতিযোগিতা অনুষ্ঠিত হয়।
মজিবুর রহমান ফকির

মজিবুর রহমান ফকির ৭ জানুয়ারি ১৯৪৭ সালে ময়মনসিংহের গৌরীপুর উপজেলার কলতাপাড়ায় জন্মগ্রহণ করেন। তার বাবার নাম মোজাফফর আলী। তিনি ১৯৭০ সালে ময়মনসিংহ মেডিক্যাল কলেজ থেকে স্নাতক হন। তারপর বাংলাদেশ সেনাবাহিনীতে মেডিকেল কোরে যোগ দেন। ১৯৮১ সালে সেনাবাহিনী থেকে স্বেচ্ছায় অবসর গ্রহণ করেন। তিনি বাংলাদেশের মুক্তিযুদ্ধে অংশগ্রহণ করেন। তিনি ময়মনসিংহ শহরের নাসিমা নার্সিংহোমের প্রতিষ্ঠাতা। 
সামরিক বাহিনীতে থাকা অবস্থায় তিনি ১৯৭৪ থেকে ১৯৭৮ সাল পর্যন্ত ডেপুটেশনে মালয়েশিয়ায় ছিলেন। তিনি একাধারে প্রায় দুই যুগ ময়মনসিংহের গৌরীপুর উপজেলা আওয়ামী লীগের সভাপতি হিসেবে দায়িত্ব পালন করেন। ২০০১, ২০০৬, ২০০৮ সালে তিনি ১৪৮-ময়মনসিংহ-৩ আসনে সংসদসদস্য নির্বাচিত হন। অষ্টম জাতীয় সংসদ নির্বাচনে ( ২০০১) জয়ী হওয়ার পর তিনি বিজ্ঞান এবং তথ্য ও যোগাযোগ প্রযুক্তি মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০০৯-২০১৪ মেয়াদে তিনি স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্বপালন করেন।
মজিবুর রহমান ফকির ২ মে ২০১৬ সালে ময়মনসিংহ মেডিকেল কলেজ হাসপাতালে হৃদযন্ত্রের ক্রিয়া বন্ধ হয়ে মৃত্যুবরণ করেন। মৃত্যুকালে তার বয়স হয়েছিলো ৬৯ বছর। তিনি স্ত্রী, ৩ কন্যা, নাতি-নাতনিসহ অসংখ্য গুণগ্রাহী গেছেন। তার মৃত্যুতে শোক প্রকাশ করেছেন রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা।
"এই নিবন্ধটি । আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।"
বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ

বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ বা বিআইআইএসএস একটি রাষ্ট্রীয় স্বায়ত্তশাসিত জাতীয় গবেষণা ইনস্টিটিউট যা একটি সংবিধিবদ্ধ প্রতিষ্ঠান হিসাবে কাজ করে যা বাংলাদেশে নিরাপত্তা ও কৌশলগত বিষয়ে গবেষণা পরিচালনা করে। রাস্ট্রদূত এএফএম গাউসুল আজম সরকার ইনস্টিটিউটের চেয়ারম্যান এবং মেজর জেনারেল শেখ পাশা হাবিব উদ্দিন বর্তমান মহাপরিচালক।
১৯৭৮ সালে প্রতিষ্ঠানটি একটি সংবিধিবদ্ধ সংস্থা হিসাবে বাংলাদেশ সরকার প্রতিষ্ঠিত হয়। বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ বাংলাদেশের পররাষ্ট্র মন্ত্রণালয়ের অধীনে রয়েছে।
মুহাম্মদ এনামুল হক

<nowiki> </nowiki>মুহম্মদ এনামুল হক বাংলাদেশ আওয়ামী লীগের রাজনীতিবিদ, বাংলাদেশ সেনাবাহিনীর সাবেক কর্মকর্তা এবং সাবেক প্রতিমন্ত্রী।
ব্রিগেডিয়ার জেনারেল মুহম্মদ এনামুল হক ১০ জানুয়ারি ১৯৪৭ সালে চাঁপাইনবাবগঞ্জ জেলার শিবগঞ্জ উপজেলায় শাহবাজপুর ইউনিয়নের চাঁদপুর গ্রামে জন্মগ্রহণ করেন। তার পিতা মোজাহার হোসেন এবং মাতা ফেরদৌস মহলের পাঁচ ছেলে ও তিন মেয়ের মধ্যে তিনি জ্যেষ্ঠ। তিনি বিয়ে করেছেন জিনাত এনামকে। তাদের একমাত্র কন্যা আনিকা হক।
তিনি তৎকালীন চাঁপাইনবাবগঞ্জ মহকুমার শিবগঞ্জ উপজেলার মনাকষা ইউনিয়নের হুমায়ুন রেজা উচ্চ বিদ্যালয় থেকে ১৯৬২ সালে ম্যাট্রিকুলেশন এবং কুমিল্লা ভিক্টোরিয়া কলেজ থেকে ১৯৬৪ সালে বিজ্ঞান বিভাগে এইচএসসি পাশ করে বাংলাদেশ প্রকৌশল বিশ্ববিদ্যালয় (বুয়েট) থেকে ১৯৬৮ সালে বিএসসি ইঞ্জিনিয়ারিং (ইলেট্রিক্যাল) এ ডিগ্রী অর্জন করেন।
মুহম্মদ এনামুল হক ১৩ই জানুয়ারি ১৯৬৯ সালে তৎকালীন পাকিস্তান সেনাবাহিনীর মিলিটারী একাডেমীতে যোগ দিয়ে ইএমই কোরে কমিশন প্রাপ্ত হয়ে ক্যাপ্টেন হিসেবে কর্মরত অবস্থায় ১৯৭১ সালে মুক্তিযুদ্ধে অংশগ্রহণ করেন। ১ ডিসেম্বর ১৯৭১ সালে তিনি রাষ্ট্রপতির এডিসি নিযুক্ত হন।
বাংলাদেশ সেনাবাহিনীতে তিনি বাংলাদেশ সেনাবাহিনীর কমিশনার অফিসার হিসেবে বিভিন্ন গুরুত্বপূর্ণ পদে দায়িত্ব পালন করে ২৯ সেপ্টেম্বর ১৯৯২ সালে ব্রিগেডিয়ার জেনারেল হিসেবে পদোন্নতি লাভ করে ২০০১ সালে অবসর গ্রহণ করেন।
তিনি ১৯৯৩-১৯৯৭ সময়কালে বাংলাদেশ পল্লী বিদ্যুতায়ন বোর্ডের চেয়ারম্যান হিসেবে দায়িত্ব পালন করেন। বাংলাদেশ সেনাবাহিনীর কমিশনার অফিসার হিসেবে দায়িত্ব পালন করেন।
২০০৫ সালে তিনি চাঁপাইনবাবগঞ্জ জেলা আওয়ামী লীগের সভাপতি হিসেবে দায়িত্ব গ্রহণ করেন। ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে চাঁপাইনবাবগঞ্জ-১ আসন থেকে সাংসদ নির্বাচিত হন। ১ আগস্ট ২০০৯ থেকে ৫ জানুয়ারি ২০১৪ সাল পর্যন্ত তিনি বিদ্যুৎ, জ্বালানী ও খনিজ সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করেন।
শাহাবুদ্দিন স্কুল এন্ড কলেজ

শাহাবুদ্দিন স্কুল এন্ড কলেজ বাংলাদেশের চাঁদপুর জেলার একটি বেসরকারি প্রাথমিক ও উচ্চ বিদ্যালয়। যা ইউরোপীয় নকশার আদলে তৈরিকৃত ভবনে প্রতিষ্ঠিত চাঁদপুর জেলার সর্বোচ্চ সৌন্দর্য্যমণ্ডিত শিক্ষাপ্রতিষ্ঠান। চাঁদপুর জেলার সৌন্দর্য্যময় শিক্ষাপ্রতিষ্ঠানের পাশাপাশি জেলার দর্শনীয় স্থান ও পর্যটন কেন্দ্র হিসেবেও এ বিদ্যালয়ের পরিচিতি রয়েছে। 
বিদ্যালয়টি দ্বিতল বিশিষ্ট ভবন। ছাদের পরিবর্তে দেওয়া হয়েছে কারুকাজে সজ্জিত সিমেন্ট শীটের ছাউনি। ভবনের মাঝখানে এবং একেবারে পূর্বপাশে রয়েছে দুটি প্রশস্ত সিঁড়ি। পূর্বপাশের সিঁড়ির নিচে বিদ্যালয়ের অফিস কক্ষ রয়েছে। উভয় তলাতে প্রশস্ত বারান্দা রয়েছে। দুর্যোগপ্রবণ এলাকা হিসেবে শুধু শ্রেণিকক্ষগুলোর অর্ধেক উঁচু পর্যন্ত রঙিন টিনশেডে আবৃত। শ্রেণিকক্ষ গুলোর আশপাশে বাঁশের তৈরি থলিতে মোড়ানো এনার্জি বাল্ব লাগানো রয়েছে। নিচতলার পশ্চিম কোণে রয়েছে দুটি আলাদা ওয়াশরুম। রয়েছে কোমলমতি শিক্ষার্থীদের জন্য নানা রকমের ক্রীড়া সামগ্রী। এর প্রবেশমুখের ডান দিকে কারুকার্য খচিত বাহারি নকশার একটি জামে মসজিদ। মসজিদ আর স্কুল আঙিনা মিলে শিক্ষার্থীদের খেলার মাঠ। আঙিনার একপাশে রয়েছে শহীদ মিনার। মূল ভবন ইট ও কনক্রিটের তৈরি, তবে ছাদের নকশায় কাঠ এবং নানা রঙের ঢেউটিন ব্যবহারে করা হয়েছে। এই বিদ্যালয়ে শিক্ষার্থীর সংখ্যা ১৭০ জন । নার্সারি থেকে চতুর্থ শ্রেণি পর্যন্ত এখানে পড়াশোনা চলছে। (২০১৯ পর্যন্ত) প্রতিবছর একটি শ্রেণি করে বিদ্যায়লটি উচ্চ বিদ্যালয় ও কলেজে রুপান্তিরত হচ্ছে। 
শাহাবুদ্দিন স্কুল ১১ অক্টোবর ২০১৫ সালে চাঁদপুর জেলার লক্ষ্মীপুর গ্রামের বাসিন্দা ও বাংলাদেশের শিল্পউদ্যোক্ত মো. শাহাবুদ্দিন অনু তার নিজের প্রতিষ্ঠা করার উদ্যোগ নেন। তিনি ১১৬ শতাংশ জমি ক্রয় করে নান্দনিক এই স্কুল নির্মাণের কাজ শুরু করেন। শাহাবুদ্দিন ফাউন্ডেশনের একটি প্রতিষ্ঠান হিসেবে পরিচিতি পায় ‘শাহাবুদ্দিন স্কুল এন্ড কলেজ’। প্রথম দিকে এতে প্লে থেকে চতুর্থ শ্রেণি পর্যন্ত শুরু করা হয়। ১৬৮জন ছাত্র-ছাত্রীর পাঠদান করা হয়। ১৫ জন শিক্ষক পাঠদানের কাজে জড়িত। প্রতিষ্ঠার পর থেকে প্রতিবছর একটি শ্রেণি উন্নিত করা হয়। 
বাংলাদেশের চাঁদপুর জেলার সদর উপজেলার লক্ষ্মীপুর গ্রামে প্রায় দেড় একর খোলা ভূমির ওপর নির্মিত ও প্রতিষ্ঠিত শাহাবুদ্দিন স্কুল এন্ড কলেজ। চাঁদপুর জেলা শহর থেকে হরিণা ফেরিঘাটে যাওয়ার পিচঢালা সড়কের পাশে পড়ে লক্ষ্মীপুর গ্রাম। এ গ্রামেই বিদ্যালয়ের অবস্থান। খেলাধুলা ও আনন্দের সঙ্গে শিশুদের মানবিক শিক্ষায় গড়ে তুলতে এর কারুকার্যগুলো দর্শনীয়। এটি চাঁদপুর জেলার একটি দর্শনীয় স্থান হিসেবে স্বীকৃতি পেয়েছে।